Държавен вестник, бр. 94, 2003 г., стр. 47

Б Р О Й  94
Д Ъ Р Ж А В Е Н   В Е С Т Н И К
С Т Р .  47
§ 331. В чл. 876 се правят следните измене-
ния и допълнения:
1. В ал. 2 думите “При прилагането на ал. 3”
се заменят с “Като се отчита разпоредбата на
ал. 4”.
2. Алинея 4 се изменя така:
“(4) В случаите по ал. 1, т. 8 вносните митни
сборове се възстановяват или опрощават, при
условие че стоките бъдат реекспортирани до
техния изпращач или до друг получател, посо-
чен от него.”
3. Създава се ал. 5:
“(5) Надзорното митническо учреждение
трябва да се увери, че стоките не са били из-
ползвани или продавани, преди да бъдат реек-
спортирани.”
§ 332. Член 877 се изменя така:
“Чл. 877. (1) Вносните митни сборове се въз-
становяват или опрощават и в случаите на про-
тивозаконно отнемане или кражба на времен-
но внесени по реда на чл. 503, ал. 2 моторни
превозни средства и ремаркета, при условие че:
1. не е изтекъл срокът на временния внос по
чл. 503, ал. 2;
2. противозаконното отнемане или кражба-
та са обявени пред полицейските органи не по-
късно от 3 дни от датата на извършването им;
3. не са налице данни или основателни съм-
нения, че заинтересуваното лице е участвало
или е подпомогнало по какъвто и да е начин
противозаконното отнемане или кражбата,
довели до отклоняването на стоките от митни-
чески надзор;
4. не е издавано решение в полза на заинте-
ресуваното лице за възстановяване или опро-
щаване на вносни митни сборове по реда на този
член през последните 5 години.
(2) Възстановяване или опрощаване на внос-
ните митни сборове по ал. 1 се разрешава след
представяне пред митническите органи на:
1. документа, в който е вписан учреденият
временен внос по реда на чл. 503, ал. 2;
2. наличните регистрационни и други доку-
менти, удостоверяващи правата на заинтересу-
ваното лице върху временно внесените стоки;
3. документ от компетентните полицейски
органи, удостоверяващ обстоятелствата по
ал. 1, т. 2;
4. документ от съответната прокуратура,
удостоверяващ образуването на наказателно
производство за извършено престъпление с
предмет временно внесените стоки;
5. декларация, с която заинтересуваното лице
декларира:
а) пълните данни за идентифициране на вре-
менно внесените стоки;
б) точния си адрес в чужбина и в Република
България;
в) данни за евентуалния извършител на про-
тивозаконното отнемане или кражбата на вре-
менно внесените стоки, когото заинтересува-
ното лице подозира;
г) че не е участвало и не е подпомогнало по
какъвто и да е начин противозаконното отне-
мане или кражбата, довели до отклоняването
на стоките от митнически надзор;
д) че не е издавано решение в негова полза за
възстановяване или опрощаване на вносни
митни сборове по реда на този член през пос-
ледните 5 години.”
§ 333. Създава се чл. 877а:
“Чл. 877а. Възстановяване или опрощаване
на митни сборове по чл. 876 и 877 се разрешава,
при условие че митническото задължение не е
възникнало в резултат на действия на заинте-
ресуваното лице, свързани с измама или с явна
небрежност.”
§ 334. Член 878 се изменя така:
“Чл. 878. Вносни митни сборове не се възста-
новяват или опрощават, когато единствените
причини, на които се основава искането за въз-
становяване или опрощаване, са свързани със:
1. реекспорт от митническата територия на
стоки, които преди това са били поставени под
митнически режим, свързан със задължението
за заплащане на вносни митни сборове, по при-
чини, различни от посочените в чл. 860, 861 или
876, особено по причина, свързана с неуспешна
продажба;
2. унищожаване по каквато и да е причина, с
изключение на случаите, изрично предвидени в
действащото законодателство, на стоки, поста-
вени под митнически режим, свързан със за-
дължението за заплащане на вносни митни сбо-
рове, след разрешението за вдигане на стоките,
дадено от митническите органи;
3. представяне за целите на получаване на
преференциално тарифно третиране на декла-
рирани за внос стоки на документи, за които
впоследствие е установено, че са подправени,
фалшифицирани или невалидни за тази цел, дори
когато тези документи са били представени
добросъвестно.”
§ 335. В чл. 881 се правят следните измене-
ния и допълнения:
1. Досегашният текст става ал. 1 и в нея ду-
мите “чл. 234, т. 2” се заменят с “чл. 234а”, а
думите “то е компетентният орган, който” се
заменят с “в него се”.
2. Създава се ал. 2:
“(2) В случаите по ал. 1, когато в получава-
щото митническо учреждение е констатирано
отклонение от митнически режим транзит на
част от превозваната стока, нарушението се
счита за извършено в това митическо учрежде-
ние и в него се разглежда административнона-
казателната преписка.”
§ 336. Член 882 се отменя.
§ 337. В чл. 883 думите “чл. 233 и 234” се за-
менят с “чл. 233, 234 и 234а”.